Vrou neem eers selfie tydens reddingspoging | Maroela Media
Die vrou neem 'n selfie terwyl haar motor in die ysige water wegsak (Foto: Lynda Douglas/Twitter)
'n Vrou wat 'n ongeluk gemaak het toe sy op 'n geysde rivier in Kanada gery het, het internasionaal opslae gemaak vir 'n vreemde rede – sy het eers 'n selfie geneem terwyl haar motor in die ysige water weggesak het.
'n Foto word versprei van die onbekende vrou op haar geel motor, waar sy foto's van haarself neem. Haar motor het Sondagmiddag onder die ys van die Rideaurivier in Manotick verdwyn, berig die Daily Mail.
Plaaslike inwoners het haar te hulp gesnel, maar die vrou het skynbaar doodrustig bo-op haar motor bly staan en selfies geneem.
Die vrou is deur die inwoners gered wat haar met 'n kajak na veiligheid gebring het. Die polisie in Ottawa het die inwoners geloof dat hulle vinnig reageer het. "Gelukkig was daar nie enige beserings nie en die plaaslike inwoners het 'n wonderlike werk gedoen om die bestuurder van die motor met 'n kajak te red."
Volgens die Kanadese koerant, die National Post, is die vrou nie beseer tydens die voorval nie. Sy wou nie toelaat dat paramedici haar ondersoek nie.
Die polisie het gesê sy staan tereg op aanklag van nalatige bestuur.
Selfbehep! Sy lyk so "tevrede" met wat sy gedoen het.
Goed vir verserkings bewys, slim gedink
Ja mense is meer behep met selfies en videos vat as enigiets anders deesdae. Party sal tot hulle eie lewens waag om die perfekte selfie te neem. Hulle moes haar los dat sy 'n video selfie kon neem van hoe sy saam met haar kar soos die Titanic onder die water verdwyn. Aai party ma's se kinders darem.